ভারতের উপর শুল্ক চাপানো নিয়ে সরব হলেন মার্কিন কংগ্রেস সদস্য!

ওয়েব ডেস্ক : ভারতের উপর ৫০ শতাংশ শুল্ক চাপিয়েছেন ডোনাল্ড ট্রাম্প (Donald Trump)। এবার তা নিয়ে সরব হলেন মার্কিন কংগ্রেস সদস্য রো খান্না (Ro Khanna)। তিনি দাবি করেছেন, প্রধানমন্ত্রী নরেন্দ্র মোদি (Narendra Modi) মার্কিন প্রেসিডেন্টকে মনোনীত না করায় ক্ষুব্ধ হয়েছেন ট্রাম্প। তার ফলে অনায্য কারণ দেখিয়ে ভারতের উপর অতিরিক্ত শুল্ক চাপানো হয়েছে।

সমাজমাধ্যমে একটি পোস্ট করে ভারতের উপর মার্কিন শুল্কের কড়া সমালোচনা করে ডেমোক্র্যাট নেতা দাবি করেছেন, ভারতের উপর যে শুল্ক চাপানো হয়েছে তা অত্যন্ত কঠোর সিদ্ধান্ত। তিনি বলেছেন, গত ৩০ বছর ধরে ভারত-মার্কিন যে সম্পর্ক গড়ে তোলা হয়েছিল, তার পুরোটাই এখন জলে চলে গেল।

আরও খবর : ভেনেজুয়েলার এক ট্রলারে মার্কিন হামলায় মৃত্যু হল ১১ জনের

তিনি আরও লিখেছেন, নোবেল শান্তি পুরস্কারের জন্য ট্রাম্পকে মনোনীত করার ক্ষেত্রে প্রধানমন্ত্রী মোদি (Narendra Modi) আপত্তি জানানোর কারণেই ভারত-আমেরিকার মধ্যে গত ৩০ বছরের স্ট্র্যাটেজিক পার্টনারশিপ ধ্বংস হয়েছে। রো জানিয়েছেন, মার্কিন প্রেসিডেন্ট চীনের থেকেও বেশি শুল্ক ভারতের উপর আরোপ করেছেন। সঙ্গে তিনি প্রশ্ন তুলেছেন, যে সব ভারতীয়রা ট্রাম্পের সমর্থনে ভোট দিয়েছিলেন, তারা এখন কী বলছেন?

তবে শুধু নোবেল পুরস্কার নয়, বরং ভারত-পাকিস্তান যুদ্ধ থামানোর কৃতিত্বও মার্কিন প্রেসিডেন্টকে দেয়নি ভারত। এটাও ভারতের উপর অতিরিক্ত শুল্ক চাপানো অন্যতম কারণ বলে জানিয়েছেন রো খান্না। সঙ্গে তিনি বলেছেন, অন্যদিকে ভারত-পাক সংঘর্ষ থামানোর কৃতিত্ব ট্রাম্পকে দিয়েছে পাকিস্তান। শান্তি নোবেলের জন্যও মনোনীত করা হয়েছে। তাতেই আগুনে ঘি পড়েছে বলে দাবি করেছেন ডেমোক্র্যাট নেতা